text: 3F snød fans af Vejlegården 
  12 september 2012 kl. 10.33
  Demonstranter for restaurant Vejlegården søgte konfrontation med 3Fs blokadevagter men blev "snydt".
  3F Vejle er altid massivt tilstede ved Vejlegården om onsdagen - det laver vi nu om på. Sådan var intentionen, da venner af restaurant Vejlegården i dag onsdag i dybeste hemmelighed forsøgte at besætte det område foran restauranten, hvor 3F plejer at stå med deres blokadevagter.
  
  Måtte kukkelure 
  Men støtterne af restaurant Vejlegården måtte se langt efter en mulig konfrontation. Eller som de siger: At forhindre med fredelige midler 3F i deres blokade.
  3F's blokadevagter undlod simpelthen at møde op og lod dermed Vejlegårdens støtter stå og kukkelure.
  